Asfiksiya
Asfiksiya (yunoncha α- "-siz" va σφύξις sphyxis, "yurak urishi"; yaʼni "yurak urishisiz"), boʻgʻilib qolish – organizmda kislorod yetishmay karbonat angidrid koʻpayib ketishi natijasida paydo boʻladigan kasallik holati. Asfiksiyaga nafas yoʻllarining ichki yoki tashqi tomondan toʻsilib qolishi. Masalan: nafas yo'llarida begona jismlar tomonidan bo'g'ilish (quyida o'qing), yoki boʻgʻma kasalligida kekirdak va bronxlarga shilimshiq tiqilib qolganda, yoki qusuq massasi turib qolganida tomoq boʻgʻilganida, yoki nafas muskullarining falajlanishi yoki uzoq vaqt tortishib qolishi sabab boʻladi. Yutish paytida bo'g'ilish darhol birinchi yordamni qo'llashni talab qiladi (quyida o'qing). Asfiksiyada nafas yoʻllari oʻtkazuvchanligining buzilishi natijasida zararlangan kishining yuzi koʻkarib, baʼzan toʻq zangori yoki qoramtir tusga kiradi. Avvaliga es-hushi joyida bo'lib, nafas yoʻllari oʻtkazuvchanligini tiklashga urinadi: qattiq yoʻtaladi, ogʻir ahvoldan qutulishga harakat qiladi, bora-bora hushini yoʻqotadi va hokazo Asfiksiyaning dastlabki alomatlari paydo boʻlganda darhol tez tibbiy yordam chaqirish kerak.